ݢڠݢوان ايليکتريک يڠ ملندا نݢارا هاري اين بوکن سهاج منججسکن رومه٢ دان ڤجابت دالم کرجا٢ هارين⹁ نامون ڤڠڠکوتن دان لالو لينتس دسلوروه نݢارا توروت ترکسن اڤابيلا لمڤو اشارت دان سيستم ترنسيت کريتا اڤي ريڠن (ايل.ار.تي.) ترهنتي سکتيک.
راڤيد کي.ايل. دالم سبواه کڽاتاءن ميديا منصيحتکن ڤارا ڤنومڤڠ ايل.ار.تي. اونتوق برصبر دان ايکوتي ارهن يڠ دبريکن.
لاڤڠن تربڠ انتارابڠسا کوالا لومڤور توروت مڠهادڤي مسئله عاقبة بکلن ايليکتريک يڠ ترڤوتوس. منروسي سبواه کڽاتاءن ريڠکس⹁ مليشن ايرڤورتس ممعلومکن ترمينل اوتام لاڤڠن تربڠ ترسبوت توروت ترکسن دڠن ݢڠݢوان ايليکتريک ايت.
“ڤاسوقن جوروترا کامي سدڠ برهوبوڠ دڠن ت.ن.ب. اونتوق مڽلسايکن حال اين. سيلا برهوبوڠ دڠن ڤاسوقن دارت لاڤڠن تربڠ کامي اونتوق بنتوان دتيتيق٢ سنتوه اوتام.”
سلاءين سيستم ڤڠنکوتن⹁ ڤرخدمتن تيليفون جوݢ توروت ترکسن دڠن ݢڠݢوان اين. راماي ڤڠݢونا ݢاݢل منداڤت تالين سماس تيمڤوه ݢڠݢوان ترسبوت.
ݢڠݢوان ايليکتريک کالي اين منججسکن لمبه کلڠ دان ببراڤ نݢري ڤد تڠه هاري تادي. همڤير سلوروه نݢارا کيچوه اڤابيلا بکلن ايليکتريک ترڤوتوس سچارا تيبا٢ کيرا٢ جم 12.45 تڠه هاري.
تناݢ ناسيونل برحد (ت.ن.ب.) منروسي ساتو کياتاءن برکات مريک ماسيه سدڠ براوسها مڠسن ڤونچا مسئله ايت.
“ڤاسوقن تينيکل کامي سدڠن مڠنل ڤستي ڤونچا کجادين … کامي موهون معاف دأتس سݢالا کسوليتن دعالمي اوليه ڤڠݢونا سماس ݢڠݢوان بکلن اين.”
بکلن ايليکتريک تله دڤوليهکن سڤنوهڽ دالم تيمڤوه 20-40 مينيت سلڤس برمولاڽ کجادين.
کاوسن٢ تومڤوان ترماسوق کي.ايل.سي.سي. توروت ترکسن⹁ منججسکن اوڤراسي ڤجابت دسلوروه نݢارا.
bjn_Arab ace_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab